**วจนพิธีกรรมวันพระคัมภีร์**

**(โอกาสเปิดตัวพระคัมภีร์คาทอลิกภาษาไทยฉบับสมบูรณ์)**

***หากจัดเป็นวจนพิธีกรรมที่ห้องประชุมหรือวัดนอกพิธีบูชาขอบพระคุณ***

เริ่มพิธีด้วยขบวนแห่พระคัมภีร์คาทอลิกภาษาไทยฉบับสมบูรณ์ จากนั้นประธานในพิธีenthrone พระคัมภีร์ บนสถานที่ที่จัดไว้ซึ่งได้รับการตกแต่งอย่างสวยงาม (หน้าพระแท่นในวัดหรือบนเวทีหากเป็นห้องประชุม หรือสถานที่อื่นที่เหมาะสม) ขณะขับร้องบทเพลงเริ่มพิธี

**เริ่มพิธี เพลงภารกิจแห่งรัก**

1. เริ่มต้นด้วยรัก รักอันยิ่งใหญ่ พระบิดาทรงชัยทรงสร้างเรามา

สร้างตามฉายาพระองค์ มีเจตจำนงเสรี

และมีชีวิตเพื่อรักรับใช้พระองค์

2. แต่เป็นมนุษย์ ที่พลั้งพลาดผิด

ปล่อยชีวิตของตนอยู่บนหนทางชั่วช้า

พระยังคงความเมตตา ส่งพระเยซูบุตรามาไถ่บาปเรา

ทนทุกข์และตายเพื่อเรา

(รับ)โอ... พระเยซู โอ... พระเยซู พระองค์คือสุดยอดดวงใจ

หากไร้พระองค์ ลูกคงไม่อาจทำสิ่งใด

ฝากชีวิตไว้มอบให้พระองค์แลดู

 3. สุดท้ายก็รัก รักยังคงอยู่ รักของพระเยซูสัมผัสใจเรา

 เราจึงมีภารกิจ คือชีวิตที่เป็นพยาน ต่องานความรัก ความรักของพระเยซู

**พิธีกร** พี่น้องที่รัก วันนี้เรามาร่วมใจกันเฉลิมฉลองพระวาจาของพระเจ้าในโอกาสวันพระคัมภีร์ประจำปีคริสตศักราช 2014 เราตระหนักดีถึงความรักของพระเจ้าที่ทรงมีต่อเรา พระองค์ทรงประทานพระวาจาของพระองค์มาเป็นหลักในการดำเนินชีวิตของเรา จนเราสามารถยืนยันด้วยความมั่นใจว่า “ผู้ที่ตั้งรากฐานชีวิตของตนไว้บนพระวาจาก็ย่อมสร้างชีวิตนี้ให้คงอยู่อย่างมั่นคงตลอดไป” (VD 10) และในวันนี้เรารู้สึกชื่นชมยินดีและขอบพระคุณพระเจ้าเป็นพิเศษ สำหรับพระพรที่พระองค์ทรงโปรดให้การแปลและจัดพิมพ์พระคัมภีร์คาทอลิกภาษาไทยฉบับสมบูรณ์สำเร็จลุล่วงไปได้ด้วยดี เราจึงร่วมใจวอนขอพระเจ้าในวจนพิธีกรรมวันนี้ ขอพระองค์โปรดประทานพระพรแก่เรา เพื่อเราจะได้รักในการอ่านฟัง ภาวนา รำพึงและไตร่ตรองพระวาจาของพระเจ้า และที่สำคัญคือนำพระวาจาของพระเจ้าไปปฏิบัติในชีวิตของเรา

ประธาน **เดชะพระนามพระบิดา และพระบุตรและพระจิต**

*ทุกคน*  ***อาแมน***

ประธาน **พระเจ้าสถิตกับท่าน**

*ทุกคน* ***และสถิตกับท่านด้วย***

ประธาน **ให้เราภาวนา**

ข้าแต่พระบิดาผู้ทรงพระทัยดี พระองค์ได้ประทานพระวาจาของพระองค์ โดยผ่านทางการดลใจผู้เขียนพระคัมภีร์ ขอพระองค์ทรงโปรดดลใจข้าพเจ้าทั้งหลายให้มีความเข้าใจในคำสอน และพระประสงค์ของพระองค์ที่ตรัสผ่านทางพระวาจาของพระองค์ด้วยเทอญ ทั้งนี้ ขอพึ่ง พระบารมีพระเยซูคริสตเจ้า พระบุตรผู้ทรงจำเริญและครองราชย์เป็นพระเจ้าหนึ่งเดียวกับพระองค์ และพระจิตเจ้าตลอดนิรันดร

*ทุกคน อาแมน*

ผู้อ่าน บทอ่านจากจดหมายถึงชาวฮีบรู (ฮบ.4:12-16)

พระวาจาของพระเจ้าเป็นพระวาจาที่มีชีวิตและบังเกิดผล คมยิ่งกว่าดาบสองคมใดๆ แทงทะลุเข้าไปถึงจุดที่วิญญาณและจิตใจแยกจากกัน ถึงเส้นเอ็นและไขกระดูก วินิจฉัยความรู้สึกนึกคิดภายในใจได้ จึงไม่มีสรรพสิ่งใดๆ ซ่อนเร้นไว้เฉพาะพระพักตร์ แต่ทุกสิ่งเปิดเผยอย่างชัดเจนต่อสายพระเนตรของพระผู้ซึ่งเราจะต้องทูลถวายรายงานในเมื่อเรามีมหาสมณะยิ่งใหญ่ผู้ซึ่งผ่านเข้าสู่สวรรค์แล้ว คือพระเยซูเจ้าพระบุตรของพระเจ้า เราจงยึดมั่นอยู่ในการแสดงความเชื่อของเราเถิด เพราะเหตุว่าเราไม่มีมหาสมณะที่ร่วมทุกข์กับเราผู้อ่อนแอไม่ได้ แต่เรามีมหาสมณะผู้ทรงผ่านการผจญทุกอย่างเหมือนกับเรา ยกเว้นบาป ดังนั้น เราจงเข้าไปสู่พระบัลลังก์แห่งพระหรรษทานด้วยความมั่นใจเพื่อรับพระกรุณา และพบพระหรรษทานเกื้อกูลในยามที่เราต้องการ

(พระวาจาของพระเจ้า)

*ทุกคน ขอขอบพระคุณพระเจ้า*

**เพลงคั่น เพลงสดุดีที่ 23**

1) พระเจ้าทรงเป็นผู้เลี้ยงดูข้า ประทานมาสารพัดไม่ขัดสน

ทรงนำข้าสู่จุดหมายแหล่งสายชล สงัดเงียบไกลผู้คนได้อาบกิน

2) ทรงให้ข้าพักผ่อนนอนบนหญ้า เขียวสดชื่นรื่นตาอารมณ์ถวิล

เพิ่มพลังวังชาเป็นอาจิณ ไม่สุดสิ้นอุป(ะ)ถัมภ์นำมรรคา

3) ไปตามทางชอบธรรมแม้ลำบาก มืดมิดมากก็ไม่หวั่นขวัญผวา

เพราะไม้เท้าไม้ขอชลอพา ปลอบประโลมอารักขาข้าปลอดภัย

4) พระองค์ทรงจัดสำรับต้อนรับข้า ไว้ต่อหน้าศัตรูผู้ยิ่งใหญ่

ทรงชะโลมกระแจะจันทน์อันชื่นใจ ขันทุกใบก็เต็มล้นคณ(ะ)นา

5) ขอความดีความรักอันศักดิ์สิทธิ์ โปรดตามติดชั่วฤดีชีวิตข้า

เข้าพำนักในนิเวศน์มโหฬาร์ แห่งพระเจ้าจอมราชาตลอดกาล

**ประธาน** พระเจ้าสถิตกับท่าน

***ทุกคน*** *และสถิตกับท่านด้วย*

**ประธานบทอ่านจากพระวรสารนักบุญยอห์น (ยน.1:1-14)**

เมื่อแรกเริ่มนั้น พระวจนาตถ์ทรงดำรงอยู่แล้วพระวจนาตถ์ประทับอยู่กับพระเจ้าและพระวจนาตถ์เป็นพระเจ้าพระองค์ประทับอยู่กับพระเจ้าแล้วตั้งแต่แรกเริ่มพระเจ้าทรงสร้างทุกสิ่งอาศัยพระวจนาตถ์ไม่มีสักสิ่งเดียวที่พระเจ้าไม่ทรงสร้างโดยทางพระวจนาตถ์ชีวิตอยู่ในพระองค์และชีวิตเป็นแสงสว่างสำหรับมนุษย์ แสงสว่างส่องในความมืดและความมืดชนะแสงสว่างนั้นไม่ได้พระเจ้าทรงส่งชายผู้หนึ่งมาเขาชื่อยอห์นเขามาในฐานะพยานเพื่อเป็นพยานถึงแสงสว่างให้ทุกคนมีความเชื่ออาศัยเขา เขาไม่ใช่แสงสว่างแต่เป็นพยานถึงแสงสว่างแสงสว่างแท้จริงซึ่งส่องสว่างแก่มนุษย์ทุกคนกำลังจะมาสู่โลกพระวจนาตถ์ประทับอยู่ในโลกและโลกถูกสร้างโดยอาศัยพระองค์ แต่โลกไม่รู้จักพระองค์พระองค์เสด็จมาสู่บ้านเมืองของพระองค์แต่ประชากรของพระองค์ไม่ยอมรับพระองค์ผู้ใดที่ยอมรับพระองค์คือผู้ที่เชื่อในพระนามพระองค์พระองค์ประทานอำนาจให้ผู้นั้นกลายเป็นบุตรของพระเจ้าเขามิได้เกิดจากสายเลือดมิได้เกิดจากความปรารถนาตามธรรมชาติ มิได้เกิดจากความต้องการของมนุษย์แต่เกิดจากพระเจ้าพระวจนาตถ์ทรงรับธรรมชาติมนุษย์และเสด็จมาประทับอยู่ในหมู่เราเราได้เห็นพระสิริรุ่งโรจน์ของพระองค์เป็นพระสิริรุ่งโรจน์ที่ทรงรับจากพระบิดาในฐานะพระบุตรเพียงพระองค์เดียวเปี่ยมด้วยพระหรรษทานและความจริง

(พระวาจาของพระเจ้า)

***ทุกคน*** *ขอพระคริสตเจ้าทรงพระเจริญเทอญ*

**ประธาน**...เทศน์เตือนใจ…

**ประธาน พี่น้องที่รัก ให้เราวิงวอนต่อพระบิดาเจ้าของเรา ผู้ทรงโปรดให้พระบุตรของพระองค์ทรงรับธรรมชาติมนุษย์และเสด็จมาประทับอยู่ในหมู่เราเพื่อช่วยเราให้รอดพ้น**

**ผู้แทน** 1. เพื่อองค์สมเด็จพระสันตะปาปา บรรดาพระสังฆราช พระสงฆ์ และผู้แพร่ธรรมทุกท่าน จะได้ใช้พระวาจาของพระเจ้าเป็นหลักในการดำเนินชีวิต และเป็นหลักในการดูแลประชากรของพระองค์ (ให้เราภาวนา)

2. เพื่อขอบคุณพระเจ้าที่โปรดให้พระศาสนจักรในประเทศไทยได้มีพระคัมภีร์คาทอลิกภาษาไทยฉบับสมบูรณ์ และขอพระองค์ทรงโปรดประทานพระพรแก่ทุกคนที่มีส่วนในการแปล จัดทำ และสนับสนุนให้เกิดพระคัมภีร์ฉบับนี้ (ให้เราภาวนา)

 3. เพื่อเราจะได้แสวงหาและทราบถึงพระประสงค์ของพระเจ้า จากการอ่าน ฟัง ภาวนา รำพึงและไตร่ตรองพระวาจาของพระองค์และนำพระวาจานั้นไปปฏิบัติในชีวิตประจำวัน

 (ให้เราภาวนา)

 4. เพื่อบรรดาคริสตชน ที่ได้สูญเสียความชื่นชมยินดีในวันแรกที่พวกเขาได้รับศีลล้างบาปจะได้พบว่าความเชื่อในองค์พระคริสตเจ้าจะนำพวกเขากลับมาพบกับสันติสุข และความชื่นชมยินดีอีกครั้งหนึ่ง (ให้เราภาวนา)

 5. เพื่อมนุษย์ทุกคนจะได้เข้าใจว่า พระคริสตเจ้าเสด็จมาบำบัดรักษาพวกเขาให้หายจากโรคร้ายทั้งฝ่ายกายและวิญญาณ และเป็นผู้นำความสุขเที่ยงแท้มาสู่มวลมนุษย์อย่างแท้จริง

 (ให้เราภาวนา)

**ประธาน ข้าแต่พระบิดาเจ้าผู้ทรงพระทัยดี ข้าพเจ้าทั้งหลายขอบพระคุณพระองค์ ที่ได้ส่งพระเยซู คริสตเจ้า พระบุตรของพระองค์นำความชื่นชมยินดีที่แท้จริงมาสู่มวลมนุษย์ โปรดชำระจิตใจของข้าพเจ้าทั้งหลายให้บริสุทธิ์ และมีความมานะบากบั่นในการนำพระวาจาของพระองค์ไปปฏิบัติในชีวิต ทั้งนี้ ขอพึ่งพระบารมีพระคริสตเจ้าพระเจ้าของข้าพเจ้าทั้งหลาย**

*ทุกคน อาแมน*

ประธาน **พระเจ้าสถิตกับท่าน**

*ทุกคน และสถิตกับท่านด้วย*

ประธาน **ขอพระเจ้าผู้ทรงสรรพานุภาพ + พระบิดา และพระบุตร และพระจิต ประทานพระพรแก่ท่านทั้งหลายเทอญ**

***ทุกคน*** *อาแมน*

ประธาน วจนพิธีกรรมวันพระคัมภีร์สิ้นสุดแล้ว เชิญไปปฏิบัติตามพระวาจาที่ได้รับฟังในวันนี้เถิด

*ทุกคน* ***ขอขอบพระคุณพระเจ้า***

**ปิดพิธี เพลงพระวาจาบันดาลชีวิต**

1. ใครฟังพระวาจา

แต่ไม่เข้าใจ มารร้ายมาแย่งชิง

กังวล ลุ่มหลงในทุกสิ่ง

เปรียบพืชที่ตกตาม กอหนามขึ้นปกคลุม

2. พืชตกลงบนหิน

เปรียบใครได้ยิน วาจาและเก็บไว้

แต่หากมี ความทุกข์ใจ

เหตุวาจานั้น เขาละทิ้งทันที

3.ส่วนพืชที่ตกตามเนื้อดินดี

เปรียบผู้ที่ได้ฟังพระวาจา

และเข้าใจในพระวาจานั้นเกิดผล ร้อยเท่าทวีคูณ

4. ดังหยาดฝน ไม่กลับไปบนฟ้างาม

ก่อนได้รดน้ำให้ชุ่มแผ่นดินฉันใด

ดังพระพระวาจา ประทานแก่ผู้ไว้วางใจ

ไม่คืนกลับไปก่อนได้หล่อเลี้ยงจิตใจฉันนั้น